

**KRIST KRALJ**

***Prvo čitanje:*** Dn 7, 13-14

***Drugo čitanje:*** Otk 1, 5-8

***Evanđelje:***  Iv 18, 33b-37

***Zborna molitva:***

Svemogući vječni Bože, svome ljubljenom Sinu dao si svu vlast na nebu i na zemlji i postavio ga glavarom cijelom svijetu. Molimo, oslobodi sva stvorenja iz ropstva zla da tebi jedinome služe i tebe bez kraja slave. Po Gospodinu.

***Ulazna pjesma:***

*Dostojan je zaklani Jaganjac primiti moć i bogatstvo i mudrost i snagu i čast: Njemu slava i vlast u vijeke vjekova*.

***Pričesna pjesma:***

Stoluje Gospodin – Kralj dovijeka. Gospodin narod svoj mirom blagoslivlje

(Ps 29, 10-11)

**Pastoralni listić**

Župe svetog Ivana Krstitelja – Rečica

Br. 562. god. XI. 25. studenog 2018.



*U ono vrijeme: Reče Pilat Isusu:*

*»Ti li si židovski kralj?« Isus odgovori:»Govoriš li ti to sam od sebe ili ti to drugi rekoše o meni?«*

*Pilat odvrati: »Zar sam ja Židov? Tvoj narod i glavari svećenički predadoše te meni. Što si učinio?«Odgovori Isus: »Kraljevstvo moje nije od ovoga svijeta. Kad bi moje kraljevstvo bilo*

*od ovoga svijeta, moje bi se sluge borile da ne budem predan Židovima. Ali kraljevstvo moje nije odavde.«*

*Nato mu reče Pilat: »Ti si dakle kralj?« Isus odgovori: »Ti kažeš: ja sam kralj. Ja sam se zato rodio i došao na svijet da svjedočim za istinu.*

*Tko je god od istine, sluša moj glas.«*

*Riječ Gospodnja.*

Papa Pio XI. uveo je 1925. godine svetkovinu Krista Kralja. Ta se svetkovina slavi na posljednju nedjelju Crkvene godine, a već iduće nedjelje započinje vrijeme Došašća i novi ciklus, nove Crkvene godine.

Kristovo kraljevstvo nije nasilna vlast, nego gospodstvo ljubavi i mira. Mi imamo udjela u njegovom kraljevstvu, budući da smo kao kršteni kršćani otkupljeni od naših grijeha. Kao svećenički Božji narod mi ga smijemo hvaliti i slaviti dok ne dođe u slavi i tada će na vidljiv način nastupiti njegovo kraljevstvo, tako da ga svi mogu priznati.

Kako možemo priznati Kristovo kraljevsko gospodstvo? Kako ga trebamo posvjedočiti? Priznanje  je moguće samo u vjeri i u životu iz vjere. Pritom vrijedi za nas, da učenik nije veći od učitelja (usp. Mt 10,24).

I kao što je Isus došao u ovaj svijet ne da vlada, nego da služi (usp. Mt 20,28), tako treba biti spreman i njegov učenik, predati svoj život u ljubavi, u službi Bogu, braći i sestrama.  Nasljedovanje Krista na zemlji ne vrši se na način trijumfalizma, nego na način samoodricanja i poniznosti prema slici Kristovoj. Nošenje vlastitoga križa kao i potpora drugih ljudi, koji nose svoj križ, pripada bitno tomu.



**POGLED SA ZVONIKA (13)**

Advent dolazi od latinske riječi adventus – dolazak. Otuda naša riječ za advent – došašće.

Dakle, radi se o dolasku, nečijem dolasku. Mi kao vjernici znamo o čijem se dolasku radi. I da je taj netko izuzetano važan, najvažniji. Svako iščekivanje dolaska traži i određenu pripremu koja se sastoji od vanjske i unutarnje priprave.

Povijest došašća seže do 5 stoljeća kada je bsikup Perpetuo iz Toursa uveo četdesetdenvnu pripravu za Božić nalik korizmi od blagdana sv. Martina do Badnjaka. Bilo je to vrijeme posta, čak tri dana u tjednu se postilo. U 6 stoljeću papa Grgur Veliki uređuje došašče kavo imamo danas – 4 nedjelje prije Božića ublažujući i post. Ali je zadržao da je to vrijeme tišine i duhovne priprave.

Posebna značajka došašće jesu i mise zornice koje se služe u svitaj dana u 6 sati ujutro a simbolički označavaju budnost kršćana. Podjsećaju kršćane na trajnu Isusovu zapovijed – Budni budite!


Sa sjetom se ponekad u ovo vrijeme sjećam kako sam kao dijete s bakom znao ići na zornice Bile su to hladne zime podno Ivanščice. Trebalo se ujutro rano ustati jer do crkve je trebalo skoro šest kilometara – pješke dok su snijeg i led pod nogama škripali „stric-vujc“. Onako stisnuti u toj hladnoći uz baku nosili smo u ruci luč kojom smo osvjetljavali put preko livada i šuma.

Sa svih strana na trg pred crkvu slijevala se rijeka luči koje su titrale na povjetarcu. A u crkvi tek svjetlo svijeća jer još nije bilo struje u crkvi. Sve je djelovalo tako mistično na dječju dušu.

Znalo je biti ledeno, zima nemilosrdno štimala za uha, nije bilo grijanja, nije bilo toplih jakni, ni kapa, ni rukavica…. I nije bilo teško. Bili su radost i nada u srcu, sreća što si dio toga.

Ideja adventskog vijenca izvorno je nastala u vrijeme došašća. Prvi adventski vijenac na [svijetu](https://hr.wikipedia.org/wiki/Svijet) pojavio se [1838](https://hr.wikipedia.org/wiki/1838). u domu za siromašnu djecu "Das Rauhe Haus" ("Trošna kuća") u [Hamburgu](https://hr.wikipedia.org/wiki/Hamburg).

Čine ga dva temeljna simbola - [krug](https://hr.wikipedia.org/wiki/Krug) i svijeće odnosno [svjetlo](https://hr.wikipedia.org/wiki/Svjetlost). U vijenac se umeću četiri svijeće koje označuju četiri razdjelnice u ljudskoj povijesti: [stvaranje](https://hr.wikipedia.org/wiki/Stvaranje_Adama), [utjelovljenje](https://hr.wikipedia.org/wiki/Blagovijest), [otkupljenje](https://hr.wikipedia.org/wiki/Uskrs) i [svršetak](https://hr.wikipedia.org/wiki/Sudnji_dan). Prve adventske nedjelje pali se prva svijeća i tako redom da do Božića gore sve četiri. Svjetlo svijeća označava dolazeće svjetlo Isusa. Adventske svijeće, izvorno crvene i bijele boje, upućuju na [Isusovu](https://hr.wikipedia.org/wiki/Isus) žrtvu i pobjedu. Prema dugoj tradiciji na vijenac su se stavljale tri ljubičaste svijeće, znak pokore i obraćenja kao pripreme [Isusova](https://hr.wikipedia.org/wiki/Isus) dolaska, i jedna ružičasta koja se palila kao izraz radosti zbog [Isusova](https://hr.wikipedia.org/wiki/Isus) rođenja. Prema jednoj tradiciji prva svijeća nazvana je prorokova svijeća, druga [betlehemska](https://hr.wikipedia.org/wiki/Betlehem), treća pastirska, a posljednja svijeća [anđela](https://hr.wikipedia.org/wiki/An%C4%91eo). Postupno paljenje svijeća znak je približavanja [Božića](https://hr.wikipedia.org/wiki/Bo%C5%BEi%C4%87).



**17. Čitajte o svecima**. Razmatranje o svecima i čitanje priča o njima može potaknuti vaše dijete da poželi biti bliže Bogu kroz snagu molitve na primjeru stvarnih izuzetnih života.

**18. Molite zajedno**. Obitelj koja moli zajedno, ostaje zajedno – i to nije klišej. Iskustvo nam govori da je najvažnije da roditelji aktivno sudjeluju u molitvi ispred i s djecom. Ako dijete vidi svoju majku ili oca na koljenima, trebat će mu nekoliko sekundi da on ili ona klekne uz njih.

**došašće**



Nedjeljna sveta misa zajedništvo je svih .



|  |  |  |
| --- | --- | --- |
| Ponedjeljak,  26. studenog |  | Konrad |
| Utorak,  27.. studenog |  | Fakundo |
| Srijeda,  28. studenog | 18,00 | Jakov Makijski  + Dragutin, Marija Gojšić + Vlado Valjan |
| Četvrtak  29. studenog | 18,00 | Saturnin  +Ana, Ivan Kralj (god); + Ivan, Marija Mučnjak (god) |
| Petak  30. studenog | 18,00 | ANDRIJA, apostol  + Ivan Herceg; + Andrija, Marija Banić; + Slavko Šepac; + Andrija Vušir; + Jaga, Ivan Žeger (god); +Marko, Mara, Stjepan Vušir |
| Subota,  01.prosinac | 18,00 | Klementina  + Josip Mravunac; + Matija Kralj |
| **Nedjelja,**  02.prosinca | 6,00  11,00 | **PRVA NEDJELJA DOŠAŠĆA**  +Ob. Strnić; + Franjo, Bara Miksera i ob.; + Janko Božjak; + Kata, Ivan Šneler, Ferdo, Ana Grbin; +Franjo Zebić i ob.; + Andrija, Jela Vidan; + Nikola, Bara Vusak; + Ivan, Ana Frklić i ob.  POLDANICA – pro populo |

**MISE ZORNICE:**

Već tradicionalno u našoj župi na prvu nedjelju došašća počinju mise zornice.

Slijedeće nedjelje druženje nakon zornice organiziraju: **DVD Rečica Kolodvor,Grdinci, Kuza, Tečanci i Ladićaki.**

**MOLITVENA ZAJEDNICA:**

Nedjeljom u 17,00 sati.

**SUSRET MINISTRANATA:**

Subota 24. studenog u 16,00 sati susret naših ministranata u vjeronaučnoj dvorani.

**GRIJANJE U CRKVI**: Svoj dobrovoljni prilog za plin za grijanje crkve u ovim hladnim danima možete dati u sakristiji.

**DAROVI ZA POTREBE ŽUPE:** svoje priloge za potrebe župe možete dati u župnom uredu, sakristiji ili u banci na račun. HR8124000081104962168 Župa sv. Ivana Krstitelja Rečica 47. Rečica ( s naznakom: za župu);

DAROVE ZA OBNOVU UNUTRAŠNJOSTI župne crkve možete uplatiti direktno župniku ili u banci na isti broj i adresu ali s naznakom „za obnovu župne crkve“.

**DAROVALI ZA CRKVU:** Josip Vušir, Luka Pokupska 17; Željko Vojvoda, Zamršje 75; Obitelj Strnić, Zamršje 55; Obitelj Škarica, Zamršje 35; Barica Šafar, Rečica 25.

Hvala svima, poticaj drugima da vode brigu o potrebama svoje župe.

**Pastoralni listić**: Tjedni prilog Zvona svetog Ivana Krstitelja. Izdaje: Župa svetog Ivana Krstitelja Rečica, Rečica 47. 47203 Rečica. Glavni i odgovorni urednik: Lovro Zaplatić, župnik .Tel 047 713 002 /0992441234 e-mail : zupa.recica@zg-nadbiskupija.hr . Izlazi u 150 primjeraka.